open-index/open-wikipedia-markdown huggingface dataset:
Μπουενί

Το **Μπουενί** (γαλλικά: *Bouéni*) είναι γαλλική κοινότητα στον υπερπόντιο νομό και περιοχή της Μαγιότ.

## Γεωγραφία
### Κλίμα
Το κλίμα είναι τροπικού τύπου.

Η κοινότητα του Μπουενί περιλαμβάνει αριθμό χωριών ή οικισμών: 
* Μαζιμεουνί
* Ανιουντρού
* Μουανατριντρί
* Μπουενί (έδρα)
* Μουαναμανγκά
* Μπαμπό-Ουέστ
* Εμζουαζιά
* Εμπουανατσά

## Τοπωνύμιο

## Ιστορία

## Πολιτική και διοίκηση

 

 

## Δημογραφία
Το Μπουενί έχει πληθυσμό  κατοίκους.

### Δημογραφική εξέλιξη

## Οικονομία

## Αξιοθέατα και μνημεία
* Η Γκραντ Πιέρ (στην πραγματικότητα δύο βράχοι αντί ενός, όπως θα μπορούσε να υποθέσει κανείς βάση του ονόματός της, ένας μεγάλος και ένας μικρότερος, οι οποίοι ενώνονται μεταξύ τους μέσω των άκρων τους, ενώ αφήνουν μεγάλο άνοιγμα στο σημείο ένωσής τους) ευρίσκεται επί της παραλίας Μπουελά Μπουεζού (*Ο Βράχος του Μπουεζού*). Σύμφωνα με τον θρύλο, είναι στον συγκεκριμένο βράχο όπου οι πρώτοι κάτοικοι συγκεντρώθηκαν, σε αντίθεση με όσα πιστεύονταν παλαιότερα, ο οποίος αναφέρει πως η ονομασία Μπουενί προέρχεται από τους δύο λόφους οι οποίοι επιβλέπουν την κοινότητα, η μορφή των οποίων παραπέμπει σε γυναίκα. Επρόκειτο, συνεπώς, για εμπορικό πλοίο το οποίο προσάραξε στην παραλία. Οι πρώτοι αυτοί άνθρωποι βρήκαν καταφύγιο εντός του μικρού ανοίγματος του βράχου. Από εκεί, οι συγκεκριμένοι άνθρωποι κατευθύνθηκαν και εγκαταστάθηκαν προς την τοποθεσία του σημερινού Μπουενί.
* Ο όρμος του Μπουενί και ο όρμος της Εμζουαζιά

## Δείτε επίσης
* Κατάλογος κοινοτήτων της Μαγιότ

## Παραπομπές


## Εξωτερικοί σύνδεσμοι

* Το Μπουενί στην ιστοσελίδα του Insee

Κατηγορία:Κοινότητες της Μαγιότ
Κατηγορία:Γκραντ-Τερ (Μαγιότ)
Κατηγορία:Αστική περιοχή του Μαμουντζού
Μαρίνος Μουσιούττας

Ο **Μαρίνος Μουσιούττας** (Καϊμακλί Λευκωσίας, 25 Φεβρουαρίου 1964) είναι Ελληνοκύπριος πολιτικός, Υπουργός Εργασίας και Κοινωνικών Ασφαλίσεων της Κύπρου. Από το 2016 είναι βουλευτής στην Εκλογική Περιφέρεια Λευκωσίας αρχικά εκλεγμένος με το ΔΗΚΟ και μετέπειτα με τη ΔΗΠΑ.

## Βιογραφικά στοιχεία
Ο Μαρίνος Μουσιούττας γεννήθηκε στο Καϊμακλί Λευκωσίας στις 25 Φεβρουαρίου 1964. Ομιλεί, πέρα από την ελληνική, την αγγλική γλώσσα. Σπούδασε διοίκηση επιχειρήσεων στο Πολιτειακό Πανεπιστήμιο της Νέας Υόρκης στο Άλμπανι των Ηνωμένων Πολιτειών Αμερικής και μεταπτυχιακές σπουδές στη δημόσια διοίκηση στο Μεσογειακό Ινστιτούτο Διεύθυνσης στη Λευκωσία. Πριν την εκλογή του στη θέση του βουλευτή εργαζόταν ως Δημοτικός Γραμματέας Δήμου Λευκωσίας.

Είναι νυμφευμένος με την Θεοδώρα Μιχαήλ και έχει ένα υιό και δύο κόρες.

## Πολιτική διαδρομή
Διετέλεσε μέλος της τοπικής οργάνωσης του ΔΗΚΟ Καϊμακλίου. Είναι μέλος της επαρχιακής επιτροπής ΔΗΚΟ Λευκωσίας και μέλος της Κεντρικής Επιτροπής του ΔΗΚΟ. Επιπρόσθετα, είναι μέλος του Εκτελεστικού Γραφείου του ΔΗΚΟ ενώ διετέλεσε Γενικός Γραμματέας του ΔΗΚΟ.

Στις βουλευτικές εκλογές του 2016 εκλέχθηκε βουλευτής στην Εκλογική Περιφέρεια Λευκωσίας με το ΔΗΚΟ για την ΙΑ΄ Κοινοβουλευτική Περίοδο.

Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού. Είναι αναπληρωτής πρόεδρος της Κοινοβουλευτικής Επιτροπής Οικονομικών και Προϋπολογισμού, μέλος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού, της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων, της Κοινοβουλευτικής Επιτροπής Υγείας και της Ad Hoc Κοινοβουλευτικής Επιτροπής για την Αναθεώρηση και τον Εκσυγχρονισμό του Κανονισμού της Βουλής. Επιπρόσθετα είναι μέλος της αντιπροσωπίας της Βουλής στη Διακοινοβουλευτική Ένωση.

Στις 28 Ιουλίου 2020 αποχώρησε από το ΔΗΚΟ και συνέχισε ως ανεξάρτητος βουλευτής. Στις 9 Οκτωβρίου 2020, με κοινή επιστολή, με άλλους δύο βουλευτές που επίσης αποχώρησαν από το ΔΗΚΟ, προς τον Πρόεδρο της Βουλής, κοινοποίησαν την απόφασή τους να ανήκουν στη νεοσυσταθείσα πολιτική πλατφόρμα Συνεργασία Δημοκρατικών Δυνάμεων.

Επανεξελέγη στις βουλευτικές εκλογές του 2021 για την ΙΒ΄ Κοινοβουλευτική Περίοδο με τη ΔΗΠΑ.

## Παραπομπές

## Πηγές
*
*
*

Κατηγορία:Υπουργοί Εργασίας και Κοινωνικών Ασφαλίσεων (Κύπρος)
Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές εκλεγμένοι με τη Δημοκρατική Παράταξη (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Κωνσταντίνος Διογένης (γιος Ρωμανού Δ΄)

Ο **Κωνσταντίνος Διογένης** (απεβ. 1073) από τη Δυναστεία των Διογένηδων κατείχε το αξίωμα του κουροπαλάτη στη Ρωμανία.

## Βιογραφία
Ήταν γιος του Ρωμανού Δ΄ Αυτοκράτορα των Ρωμαίων (1068-71) και της πρώτης συζύγου του Άννας, κόρης του Αλουσιάνου της Βουλγαρίας. Έλαβε το όνομα του πάππου του Κωνσταντίνου Διογένη στρατηγού, που απεβίωσε το 1032. Ο Ρωμανός Δ΄ έκανε το 1068 δεύτερο γάμο, με την Ευδοκία Μακρεμβολίτισσα και απέκτησε γιους τον Νικηφόρο και τον Λέοντα.

Η Άννα Δαλασσηνή Χάροντος, σύζυγος του Ιωάννη Κομνηνού, αδελφού του Ισαακίου Α΄ Αυτοκράτορα των Ρωμαίων, απεχθανόταν την Οικογένεια των Δουκών. Κατά τις αντιλήψεις της είχαν αναγκάσει τον Ισαάκιο Α΄ να παραιτηθεί, τον άνδρα της να αρνηθεί το θρόνο και τον σφετερίστηκαν εκείνοι. Η Άννα εκτιμούσε ότι η χώρα θα οδηγηθεί σε προβλήματα. Ο Κωνσταντίνος Ι΄ Δούκας απεβίωσε αφήνοντας τρεις ανήλικους γιους και η Άννα σχεδίασε με τον Ρωμανό Διογένη και άλλους να παραγκωνίσουν τον διάδοχο. Έτσι ο Ρωμανός Δ΄ παντρεύτηκε τη χήρα του Αυτοκράτορα, την Ευδοκία Μακρεμβολίτισσα και ανήλθε στο θρόνο. Η Άννα και ο Ρωμανός Δ΄ πάντρεψαν τα παιδιά τους, ως ένδειξη δύναμης της συμμαχίας τους: Η Θεοδώρα Κομνηνή παντρεύτηκε τον Κωνσταντίνο Διογένη.

Η Θεοδώρα ήταν αδελφή του Αλεξίου Α΄ Αυτοκράτορα των Ρωμαίων. Η κόρη τους παντρεύτηκε τον μεγάλο πρίγκιπα της Σερβίας. Το 1073 ο Κωνσταντίνος έπεσε στη μάχη. Το 1095 ένας τυχοδιώκτης, προσποιήθηκε ότι ήταν εκείνος και εισέβαλε στη Ρωμανία με τη βοήθεια Κουμάνων.

## Οικογένεια
Νυμφεύτηκε τη Θεοδώρα Κομνηνή, κόρη του Ιωάννη δομεστίκου των Σχολών (αρχηγού του Στρατού) και είχε τέκνα:
* Άννα π. 1074-1145, παντρεύτηκε τον Ούρος Α΄ Βουκάνοβιτς μεγάλο πρίγκιπα της Σερβίας.

## Αναφορές


## Πηγές
* Cheynet, Jean-Claude (1996). Pouvoir et Contestations à Byzance (963–1210) (in French). Paris, France: Publications de la Sorbonne. ISBN 978-2-85944-168-5.
* Neville, Leonora, ed. (2012). Heroes and Romans in Twelfth-Century Byzantium: The Material for History of Nikephoros Bryennios. Cambridge University Press. ISBN 9781107009455.
* Skoulatos, Basile (1980). Les personnages byzantins de l'Alexiade: Analyse prosopographique et synthèse [The Byzantine Personalities of the Alexiad: Prosopographical Analysis and Synthesis] (in French). Louvain-la-Neuve: Nauwelaerts.

Κατηγορία:Βυζαντινοί του 11ου αιώνα
Κατηγορία:Κουροπαλάτες
Κωνσταντινος
Κωνσταντίνος Διογένης

Με το όνομα **Κωνσταντίνος Διογένης** αναφέρονται πρόσωπα:
* Κωνσταντίνος Διογένης, στρατηγός
* Κωνσταντίνος Διογένης (γιος Ρωμανού Δ΄), κουροπαλάτης. Εγγονός του προηγουμένου.
* Κωνσταντίνος Διογένης (διεκδικητής)
Λέων Διογένης

Ο **Λέων** (περ. 1070 - 1087) από τη Δυναστεία των Διογένηδων ήταν συν-Αυτοκράτορας των Ρωμαίων μαζί με τον πατέρα του Ρωμανό Δ΄ (1068-1071). Έγινε στρατιωτικός του Αλεξίου Α΄ Κομνηνού.

## Βιογραφία
Ήταν γιος του Ρωμανού Δ΄ και της Ευδοκίας Μακρεμβολίτισσας. Αδέλφια του ήταν: από τον πρώτο γάμο του πατέρα του με την Άννα Αλουσιανή, ο Κωνσταντίνος και από τον δεύτερο γάμο του πατέρα του με την Ευδοκία, ο Νικηφόρος.

Κατά τη γέννησή του στέφθηκε συν-Αυτοκράτορας, όπως και ο Νικηφόρος, μαζί με τον πατέρα τους. Ο Ρωμανός Δ΄ απεβίωσε το 1072, ενώ ο Λέων ήταν ακόμη νήπιο. Η Ευδοκία είχε από τον πρώτο της γάμο γιο τον Μιχαήλ Ζ΄ Δούκα, που με τη βοήθεια των Δουκών ανέλαβε τη βασιλεία (1071-78) και εκτόπισε τους ετεροθαλείς αδελφούς του Λέοντα και Νικηφόρο σε μονή, μαζί με την Ευδοκία. Ο στρατηγός Νικηφόρος Γ΄ Βοτανειάτης στασίασε και κατέλαβε την εξουσία (1078-81), άλλη στάση όμως έφερε τον στρατηγό Αλέξιο Α΄ Κομνηνό στον θρόνο (1081-1118), ο οποίος πήρε τους δύο νέους και τους μεγάλωσε σαν δικά του παιδιά.

Ο Αλέξιος Α΄ ήταν αδελφός της Θεοδώρας, συζύγου του προαναφερθέντος Κωνσταντίνου Διογένη. Σύμφωνα με την εξιστόρηση της Άννας Κομνηνής ο Λέων ήταν πιστός υποστηρικτής του Αλεξίου Α΄, που τον παρότρυνε να επιυεθεί νωρίς στους Νορμανδούς εισβολείς και το ίδιο για τους Πετρενέγκους, που το 1087 διαπέρασαν τον Δούναβη. Σε μία κορύφωση της μάχης με τους Πετσενέγκους, ο Λέων απομακρύνθηκε από τον Αυτοκράτορα και καθώς πλησίαζε τις άμαξες του εχθρού, χτυπήθηκε και απεβίωσε στο πεδίο του πολέμου. 

## Αναφορές


## Πηγές
* Canduci, Alexander (2010), Triumph & Tragedy: The Rise and Fall of Rome's Immortal Emperors, Pier 9, ISBN 978-1-74196-598-8
* Dawes, Elizabeth A., ed. (1928), The Alexiad, London: Routledge & Kegan Paul
* Skoulatos, Basile (1980). Les personnages byzantins de l'Alexiade: Analyse prosopographique et synthèse [The Byzantine Personalities of the Alexiad: Prosopographical Analysis and Synthesis] (in French). Louvain-la-Neuve: Nauwelaerts.

Λεων Δ
Κατηγορία:Συναυτοκράτορες της Βυζαντινής Αυτοκρατορίας
Λεων
Κατηγορία:Βυζαντινοί στρατιωτικοί
Κατηγορία:Βυζαντινοί νεκροί σε μάχη
Καλαβρός Καλύμνου

O **Καλαβρός ** είναι νησίδα των Δωδεκανήσων, η οποία βρίσκεται δυτικά της Καλύμνου στον όρμο του Εμπορειού με έκτασή 0,296 τ. χλμ. και συνδέεται ακτοπλοϊκά με τη Κάλυμνο. Σύμφωνα με την απογραφή 2011 δεν κατοικείται και σύμφωνα με το σχέδιο Καλλικράτης ανήκει στον δήμο Καλυμνίων. Ως οικισμός αναγνωρίστηκε το 2001.

## Παραπομπές


Κατηγορία:Βραχονησίδες της Καλύμνου
Κατηγορία:Χωριά της περιφερειακής ενότητας Καλύμνου
Σαφονήδι Καλύμνου

Το **Σαφονήδι** ή **Σαφονίδι** ή ο **Άγιος Νικόλαος** είναι βραχονησίδα των Δωδεκανήσων, η οποία βρίσκεται νότιοδυτικά της Καλύμνου κοντά στην βραχονησίδα Νέρα και έχει με έκτασή 0,155 τ. χλμ.. Σύμφωνα με την απογραφή 2011 δεν κατοικείται και σύμφωνα με το σχέδιο Καλλικράτης ανήκει στον δήμο Καλυμνίων. Ως οικισμός αναγνωρίστηκε το 2001.

## Παραπομπές


Κατηγορία:Βραχονησίδες της Καλύμνου
Μπάσκετμπολ Τσάμπιονς Λιγκ 2017–18

Το **Μπάσκετμπολ Τσάμπιονς Λιγκ 2017–18** είναι η δεύτερη περίοδος του Μπάσκετμπολ Τσάμπιονς Λιγκ, μιας πανευρωπαϊκής επαγγελματικής διασυλλογικής διοργάνωσης καλαθοσφαίρισης, η οποία δημιουργήθηκε από τη FIBA. Η διοργάνωση ξεκίνησε στις 19 Σεπτεμβρίου 2017 και θα ολοκληρωθεί στις 6 Μαΐου 2018.

## Κατανομή ομάδων
Συνολικά 56 ομάδες από 32 χώρες συμμετείχαν στο Μπάσκετμπολ Τσάμπιονς Λιγκ 2017–18.

## Final Four
Το Final Four διεξήχθη στις 4-6 Μαΐου 2018. Η κλήρωση των ημιτελικών πραγματοποιήθηκε στις 12 Απριλίου 2018. Στις 5 Απριλίου, το Κλειστό ΟΑΚΑ, Αθήνα, Ελλάδα, ανακοινώθηκε ως ο χώρος διεξαγωγής του Final Four 2018.

## Δείτε επίσης
*Ευρωλίγκα ανδρών 2017-18

## Παραπομπές


## Εξωτερικοί σύνδεσμοι
* 

Κατηγορία:Μπάσκετμπολ Τσάμπιονς Λιγκ
Κατηγορία:Καλαθοσφαίριση το 2017
Κατηγορία:Καλαθοσφαίριση το 2018
Νικηφόρος Μελισσηνός

Με το όνομα **Νικηφόρος Μελισσηνός** αναφέρονται τα πρόσωπα:

* Νικηφόρος Μελισσηνός (στρατηγός) του 11ου αι. 
* Νικηφόρος Μελισσηνός (λόγιος) του 17ου αι.
Ενρίκο Τοζέλλι

Ο **Ενρίκο Τοζέλλι**, κόμης του Μοντινιόζο (ιταλ. *Enrico Toselli*, 13 Μαρτίου 1883 – 15 Ιανουαρίου 1926), ήταν Ιταλός πιανίστας και συνθέτης.

Γεννήθηκε στη Φλωρεντία και έμαθε πιάνο με τον Τζοβάννι Σγκαμπάτι, ενώ δάσκαλοί του στη σύνθεση υπήρξαν οι Τζουζέππε Μαρτούττσι και Ρετζινάλντο Γκρατσίνι (Reginaldo Grazzini). Ο Τοζέλλι άρχισε μια σταδιοδρομία πιανίστα συναυλιών, παίζοντας πιάνο στην Ιταλία, σε πρωτεύουσες άλλων ευρωπαϊκών χωρών, στην Αλεξάνδρεια και στη Βόρεια Αμερική.

Η γνωστότερη και μακράν η πλέον δημοφιλής μουσική σύνθεση του Τοζέλλι είναι η *Σερενάτα «Rimpianto» Νο. 1*, Op. 6, για βιολί και πιάνο, γνωστή παγκοσμίως ως η **«Σερενάτα του Toselli»** (και στον αγγλόφωνο κόσμο και ως «Η σερενάτα του αηδονιού»). Τη συνέθεσε σε ηλικία μόλις 17 ετών, το έτος 1900. Τα άλλα έργα του περιλαμβάνουν δύο οπερέτες, τις *La cattiva Francesca* (1912) και *La principessa bizzarra* (1913).

Η φήμη του Τοζέλλι προέρχεται όχι μόνο από τη μουσικές του ικανότητες, αλλά και από τη σκανδαλώδη (για την εποχή) σχέση του με την Αρχιδούκισσα Λουίζα της Αυστρίας, την πρώην πριγκίπισσα της Σαξονίας. Εκείνη είχε προηγουμένως εγκαταλείψει τον σύζυγό της Φρειδερίκο Αύγουστο της Σαξονίας και είχε πάρει διαζύγιο το 1903. Στις 25 Σεπτεμβρίου 1907 παντρεύτηκε τον κατά δώδεκα χρόνια νεότερό της Τοζέλλι στο Λονδίνο. Ο γάμος τους κατέληξε σε διαζύγιο το 1912. Απέκτησαν μαζί ένα τέκνο, τον Κάρολο Εμμανουήλ (1908-1969).

Ο Τοζέλλι απεβίωσε στη Φλωρεντία σε ηλικία μόλις 42 ετών. Τα απομνημονεύματά του από τον πριγκιπικό γάμο του, με τίτλο *Mari d’altesse: 4 ans de mariage avec Louise de Toscane, ex-princesse de Saxe*, εκδόθηκαν πρώτα στα γαλλικά μετά το διαζύγιό του.

## Παραπομπές


## Βιβλιογραφία
* Luisa di Toscana: *La mia storia*, Societa' Editrice Italiana, Μιλάνο 1911
* Enrico Toselli: ''Mari d’altesse: 4 ans de mariage avec Louise de Toscane, ex-princesse de Saxe'', Albin Michel Éditeur, Παρίσι 1912
** Enrico Toselli: *Il mio matrimonio con Luisa di Sassonia*, Societa Editrice Italiana, Μιλάνο 1912
* Leonardo Previero: *Enrico Toselli, Il musicista della Serenata*, Edizioni Polistampa, Φλωρεντία 1997

## Εξωτερικοί σύνδεσμοι
* Δωρεάν παρτιτούρες του Τοζέλλι στο IMSLP

Κατηγορία:Ιταλοί συνθέτες
Κατηγορία:Ιταλοί πιανίστες
Αγία Κυριακή Καλύμνου

*Για νησίδα με το ίδιο όνομα, δείτε [[Αγία Κυριακή Αστυπάλαιας]]* 

Η **Αγία Κυριακή**, είναι νησίδα των Δωδεκανήσων στα δυτικά παράλια της Καλύμνου. Βρίσκεται νότια από την Τέλενδο και δυτικά από τον παραθαλάσσιο οικισμό Πάνορμο της Καλύμνου. Η έκτασή της είναι 0,147 τ. χλμ. και το όνομα της προέρχεται από το μοναστήρι της Αγίας Κυριακής που υπάρχει στη νησίδα. Διοικητικά υπάγεται στον δήμο Καλυμνίων.

## Παραπομπές


Κατηγορία:Βραχονησίδες της Καλύμνου
Grindeks

Η **AS Grindeks** (χρησιμοποιεί το εμπορικό σήμα **Grindex**) είναι μια Λετονική εταιρεία εισηγμένη στο Nasdaq Ρίγας και ασχολείται με την παραγωγή φαρμάκων και φυτοχημικών φαρμάκων. 

Η εταιρεία ιδρύθηκε στις 17 Οκτωβρίου 1991 και είναι συμμετοχική εταιρία από τις 25 Αυγούστου 1997.

Ένα από τα βασικά φάρμακα για τη Grindeks είναι το μελδόνιο, το οποίο διατίθεται στο εμπόριο με την εμπορική ονομασία Mildronate. Το μελδόνιο χρησιμοποιείται για τη θεραπεία της κυνάγχης και του εμφράγματος του μυοκαρδίου αναστέλλοντας την οδό βιοσύνθεσης της καρνιτίνης μέσω της αναστολής της διοξυγενάσης γάμμα-βουτυροβαταΐνης.

Το 2017, η Grindeks είχε έσοδα ύψους 132,4 εκατομμυρίων ευρώ και είχε κέρδη 10,3 εκατομμυρίων ευρώ. Η Grindeks είχε 1355 υπαλλήλους και οι κύριοι μέτοχοι ήταν ο Κίροβς Λίπμανς (33,29%) και η Άννα Λιπμάνε (16,65%).

## Παραπομπές


Κατηγορία:Οικονομία της Λετονίας
Λετονικό Κίνημα Εθνικής Ανεξαρτησίας

Το **Λετονικό Κίνημα Εθνικής Ανεξαρτησίας** (, LNNK) ήταν πολιτική οργάνωση στη Λετονία η οποία έδρασε από το 1988 έως τα μέσα της δεκαετίας του 1990.

Δημιουργήθηκε το 1988 ως ριζοσπαστική πτέρυγα του λετονικού εθνικιστικού κινήματος. Σε αντίθεση με το Λετονικό Λαϊκό Μέτωπο που υποστήριξε αρχικά μεγαλύτερη αυτονομία για τη Λετονία στη Σοβιετική Ένωση, το Κίνημα επέμεινε στην ανεξαρτησία από την αρχή του. Στους ηγέτες του κινήματος συγκαταλέγονταν τον Έντουαρντ Μπέρκλαβς, τον Αλεξάντρς Κιρστέινς, τον Αντρέις Κραστίνς, τον Εϊνάρς Ρέπσε και τον Γιούρις Ντομπέλις.

Αφού η Λετονία επανέκτησε την ανεξαρτησία της, το ΛΚΕΑ έγινε πολιτικό κόμμα και μετονομάστηκε σε Εθνικό Συντηρητικό Κόμμα. Κέρδισε 15 έδρες από τις 100 στις κοινοβουλευτικές εκλογές το 1993 και ήταν ισχυρό κόμμα της αντιπολίτευσης. Το 1993, ο υποψήφιος για τη θέση του πρωθυπουργού ήταν ο Γιόαχιμ Σίγκεριστ, ο οποίος έχασε μόνο για μία ψήφο στη ψηφοφορία του κοινοβουλίου και κατέληξε δεύτερος. Το ΛΚΕΑ κέρδισε τις δημοτικές εκλογές στη πρωτεύουσα της Λετονίας  Ρίγα το 1994, αλλά η δημοτικότητά του γρήγορα άρχισε να μειώνεται μετά από αυτό. Έχασε τις μισές του έδρες στο κοινοβούλιο στις κοινοβουλευτικές εκλογές του 1995 και τελικά συγχωνεύθηκε με το Tēvzemei un Brīvībai (= «Για την Πατρίδα και την Ελευθερία»), ένα άλλο δεξιό κόμμα με παρόμοια προέλευση στο κίνημα της ανεξαρτησίας της Λετονίας.

Μετά από την είσοδο στη συμμαχία με την Πατρίδα και την Ελευθερία, το κόμμα προσπάθησε ολοένα και περισσότερο να μεταδώσει ένα ιδιαίτερα «λετονικό» όραμα για τη Λετονία, όπως τονίστηκε από μια σειρά αμφιλεγόμενων διαφημίσεων που ενθάρρυναν την κατανάλωση λετονικών αγαθών και προειδοποιούσαν για τους κινδύνους των μη Λετονών.

Ένας οργανισμός με παρόμοιους στόχους και σχεδόν ταυτόσημο όνομα, το Εσθονικό Εθνικό Κόμμα Ανεξαρτησίας υπήρχε στην Εσθονία.

## Δείτε επίσης
* Συντηρητισμός
* Εθνικισμός

## Παραπομπές


Κατηγορία:Κινήματα ανεξαρτησίας
Κατηγορία:Εθνικιστικά κινήματα
Μαύρος Σεπτέμβρης

Ο **Μαύρος Σεπτέμβρης** () ήταν σύγκρουση που πραγματοποιήθηκε στην Ιορδανία μεταξύ των ιορδανικών ενόπλων δυνάμεων, υπό την ηγεσία του βασιλιά Χουσεΐν, και της Οργάνωσης για την Απελευθέρωση της Παλαιστίνης (PLO), υπό την ηγεσία του Γιάσερ Αραφάτ, κυρίως μεταξύ 16 και 27 Σεπτεμβρίου του 1970, με ορισμένες ενέργειες να συνεχίζονται μέχρι τις 17 Ιουλίου του 1971.

Αφού η Ιορδανία έχασε τον έλεγχο της Δυτικής Όχθης από το Ισραήλ το 1967, οι Παλαιστίνιοι μαχητές γνωστοί ως Φενταγίν μετέφεραν τις βάσεις τους στην Ιορδανία και αύξησαν τις επιθέσεις τους στο Ισραήλ και στα κατεχόμενα από αυτό εδάφη. Ισραηλινά αντίποινα σε παλαιστινιακό στρατόπεδο με έδρα σε μία ιορδανική πόλη κατά μήκος των συνόρων με τη Δυτική Όχθη, εξελίχθηκε σε μάχη πλήρους κλίμακας, μετά την οποία αυξήθηκε η αραβική υποστήριξη των Παλαιστινίων μαχητών στην Ιορδανία. Η δύναμη της PLO στην Ιορδανία αυξήθηκε. Ενεργώντας ως παρακράτος, οι Φενταγίν αγνόησαν τους τοπικούς νόμους και κανονισμούς και προσπάθησαν να δολοφονήσουν τον βασιλιά Χουσεΐν δύο φορές -οδηγώντας σε βίαιες αντιπαραθέσεις με τον ιορδανικό στρατό τον Ιούνιο του 1970. Ο Χουσεΐν ήθελε να απομακρύνει τους Φενταγίν από τη χώρα αλλά δίστασε να το κάνει γιατί δεν ήθελε να το χρησιμοποιήσουν οι εχθροί του εναντίον του εξισώνοντας τους Παλαιστίνιους μαχητές με πολίτες. Η δράση της PLO στην Ιορδανία κορυφώθηκε με τις αεροπειρατείες που πραγματοποιήθηκαν στον Σεπτέμβριο, κατά τις οποίες οι Φενταγίν κατέλαβαν τρία πολιτικά αεροσκάφη και τα εξανάγκασαν να προσγειωθούν στη Ζάρκα, παίρνοντας αλλοδαπούς ως ομήρους και αργότερα ανατινάζοντας τα αεροσκάφη μπροστά στον διεθνή Τύπο. Τότε ο Χουσεΐν διέταξε τον στρατό να κινηθεί.

Στις 17 Σεπτεμβρίου, ο ιορδανικός στρατός περικύκλωσε πόλεις με παρουσία της PLO, συμπεριλαμβανομένου του Αμμάν και της Ιρμπίντ, και άρχισε να βομβαρδίσει τους Φενταγίν, που είχαν εγκατασταθεί στα παλαιστινιακά στρατόπεδα προσφύγων. Την επόμενη μέρα, δυνάμεις της Συρίας παρενέβησαν για να υποστηρίξουν τους Φενταγίν. Προχώρησαν ως την Ιρμπίντ, την οποία οι Φενταγίν ανακήρυξαν "απελευθερωμένη" πόλη. Στις 22 Σεπτεμβρίου, οι Σύροι αποσύρθηκαν αφού ο στρατός της Ιορδανίας εξαπέλυσε επιθέσεις που προκάλεσαν σοβαρές απώλειες στους Σύρους. Η πίεση που άσκησαν οι αραβικές χώρες οδήγησαν τον Χουσεΐν να σταματήσει τις μάχες. Στις 13 Οκτωβρίου υπέγραψε συμφωνία με τον Αραφάτ ρυθμίζοντας την παρουσία των Φενταγίν. Εντούτοις, ο ιορδανικός στρατός επιτέθηκε και πάλι τον Ιανουάριο του 1971. Οι Φενταγίν εκδιώχθηκαν από τις πόλεις μέχρις ότου 2.000 Φενταγίν παραδόθηκαν αφού περικυκλώθηκαν σ' ένα δάσος στις 17 Ιουλίου, σηματοδοτώντας το τέλος της σύγκρουσης.

## Παραπομπές


Κατηγορία:Συγκρούσεις του Ψυχρού Πολέμου
Ρίζεν Λούντβιγκσμπουργκ

Η **Ρίζεν Λούντβιγκσμπουργκ** (γερμανικά: *Riesen Ludwigsburg*), γνωστή ως *MHP Riesen Ludwigsburg* για εμπορικούς λόγους, είναι επαγγελματική ομάδα καλαθοσφαίρισης που εδρεύει στο Λούντβιγκσμπουργκ της Γερμανίας. Η ομάδα αγωνίζεται στη Μπάσκετμπολ Μπούντεσλιγκα (BBL), την πρώτου επιπέδου κατηγορία καλαθοσφαίρισης στη Γερμανία.

Ιδρύθηκε το 1960 ως *DJK Ludwigsburg*, ενώ έκανε την παρθενική της εμφάνιση στην πρώτη κατηγορία την περίοδο 1986-87, όταν η ομάδα προβιβάστηκε από τη δεύτερη κατηγορία. Το διάστημα 1970–2012, η ομάδα ήταν επίσης γνωστή ως *SpVgg 07 Ludwigsburg* και *BSG Basket*, πριν μετονομαστεί λόγο της εμπορικής συμφωνίας με τη Riesen.

## Ονομασίες
Ακολουθούν οι ονομασίες της ομάδας με το πέρασμα του χρόνου:

*DJK Ludwigsburg (1960–1970)
*SpVgg 07 Ludwigsburg (1970–1987)
*BG Ludwigsburg (1987)
*BSG Basket Ludwigsburg (1987–2012)
*EnBW Ludwigsburg (2012)
*Neckar Riesen Ludwigsburg (2012–2014)
*MHP Riesen Ludwigsburg (2014–σήμερα)

## Παραπομπές


## Εξωτερικοί σύνδεσμοι
* 

Κατηγορία:Γερμανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1960
Κατηγορία:Ιδρύσεις ομάδων καλαθοσφαίρισης το 1960
Liberation

Το ***Liberation*** είναι το όγδοο στούντιο άλμπουμ της Αμερικανίδας τραγουδίστριας Κριστίνα Αγκιλέρα. Κυκλοφόρησε στις 15 Ιουνίου 2018, από την RCA Records. Στο άλμπουμ περιλαμβάνονται συνεργασίες με τη Ντέμι Λοβάτο, την Keida, τη Shenseea και τους ράπερ Ty Dolla Sign και 2 Chainz. Είναι το πρώτο της άλμπουμ σε έξι χρόνια, μετά την κυκλοφορία του *[[Lotus (δίσκος της Κριστίνα Αγκιλέρα)|Lotus]]* (2012).

## Ιστορικό
Το έβδομο στούντιο άλμπουμ της Αγκιλέρα, *[[Lotus (δίσκος της Κριστίνα Αγκιλέρα)|Lotus]]* (2012), έγινε το λιγότερο επιτυχημένο εμπορικά άλμπουμ της. Έφτασε μέχρι τη θέση 7 στο *Billboard* 200 και έχει πουλήσει 290,000 μονάδες στις Ηνωμένες Πολιτείες. Το 2013, η τραγουδίστρια έκανε διάλειμμα από το Αμερικανικό μουσικό σόου *The Voice*, στο οποίο ήταν κριτής για να ασχοληθεί με την οικογένειά της και με νέα μουσική.

Στις 3 Μαΐου 2018, η Αγκιλέρα κυκλοφόρησε το τραγούδι και το βίντεο για το "Accelerate", στο οποίο συμμετέχουν οι ράπερ Ty Dolla Sign και 2 Chainz. Η τραγουδίστρια ανακοίνωσε επίσης ότι ο τίτλος του επερχόμενου άλμπουμ είναι *Liberation*. Αποκαλύφθηκε το εξώφυλλο, η λίστα των τραγουδιών και το άλμπουμ έγινε διαθέσιμο για προπαραγγελία στην ιστοσελίδα της. Έγινε γνωστό ότι θα κυκλοφορεί κάθε εβδομάδα και ένα νέο τραγούδι από το άλμπουμ, μέχρι την ημέρα της κυκλοφορίας του. Ακολούθησε η κυκλοφορία των προωθητικών σινγκλ "Τwice" και "Like I Do", ενώ το "Fall in Line" με τη Ντέμι Λοβάτο κυκλοφόρησε ως το πρώτο επίσημο σινγκλ του άλμπουμ στις 16 Μαΐου.

Το *Liberation* κυκλοφόρησε παγκόσμια στις 15 Ιουνίου 2018. Στα καταστήματα της Target στην Αμερική έγινε διαθέσιμη μια αποκλειστική  έκδοση,που περιελάμβανε συλλεκτική μπλούζα.

## Σινγκλ
Το πρώτο προωθητικό σινγκλ από το *Liberation* κυκλοφόρησε στις ψηφιακές πλατφόρμες στις 3 Μαΐου 2018, μαζί με το μουσικό του βίντεο. Το "Accelerate" ήταν η πρώτη της κυκλοφορία από προσωπικό της άλμπουμ σε έξι χρόνια. Είναι ένα τραγούδι με έντονες χιπ χοπ επιρροές, στο οποίο συμμετέχουν οι ράπερ Ty Dolla Sign και 2 Chainz. Στις 11 Μαΐου κυκλοφόρησε το δεύτερο προωθητικό σινγκλ, "Twice". Σε αντίθεση με το πρώτο, δεν συνοδευόταν από μουσικό βίντεο. Το τρίτο προωθητικό σινγκλ, το "Like I do", περιελάμβανε τον ράπερ GoldLink και κυκλοφόρησε στις 7 Ιουνίου.

Το πρώτο επίσημο σίνγκλ του άλμπουμ, το "Fall in Line", στο οποίο συμμετέχει η τραγουδίστρια Ντέμι Λοβάτο κυκλοφόρησε στις 16 Μαΐου. Οι δύο τραγουδίστριες είχαν ανακοινώσει την κυκλοφορία του από την προηγούμενη μέρα στα μέσα κοινωνικής δικτύωσης.

## Λίστα τραγουδιών
**Liberation**

## Ιστορικό κυκλοφοριών

## Παραπομπές

Κατηγορία:Άλμπουμ του 2018
Κατηγορία:Δισκογραφία της Κριστίνα Αγκιλέρα
Κατηγορία:Κριστίνα Αγκιλέρα
Βασιλάκι Ηλείας

Το **Βασιλάκι** ή Λυκουρέσι (Τοπική Κοινότητα Βασιλακίου - Δημοτική Ενότητα Αρχαίας Ολυμπίας), ανήκει στον δήμο Αρχαίας Ολυμπίας της περιφερειακής ενότητας Ηλείας που βρίσκεται στη περιφέρεια Δυτικής Ελλάδας (γεωγραφικό διαμέρισμα Πελοποννήσου). Η επίσημη ονομασία είναι «το Βασιλάκιον». Έδρα του δήμου είναι η Αρχαία Ολυμπία.

## Γεωγραφική θέση
Το Βασιλακι έχει υψόμετρο 252 μέτρα από την επιφάνεια της θάλασσας, σε γεωγραφικό πλάτος 37,6465917861 και γεωγραφικό μήκος 21,7597782433. Το Βασιλάκι απέχει περίπου 16 χιλιόμετρα από την Αρχαία Ολυμπία, περίπου 35 χιλιόμετρα από τον Πύργο Ηλείας και περίπου 99 χιλιόμετρα από την Τρίπολη Αρκαδίας. Στο τοπικό διαμέρισμα του Βασιλακίου ανήκει και ο οικισμός Υψηλόν. Ο πολιούχος του χωριού είναι ο Άγιος Νικόλαος που γιορτάζει στις 10 Μαΐου.

## Δημογραφικά στοιχεία
Κατά την απογραφή του 2011 το Βασιλάκι είχε 364 κατοίκους και το Υψηλόν 92.

## Ιστορικά στοιχεία
Για την προέλευση της ονομασίας του δεν υπάρχουν εξακριβωμένες πληροφορίες από ιστορικές πηγές στο βιβλίο του Travels in the Morea, London 1830, ο Άγγλος περιηγητής William Martin Leake μνημονεύει και το χωριό Λυκούρεσι στο ταξίδι του στης αρχές του 1806 προς την Τρίπολη. Το πιο πιθανό είναι να πήρε το όνομά του από τον πρώτο οικιστή του. Εξετάζοντας τη λέξη Λυκούρεσι ετυμολογικά δεν βρίσκεται να υπάρχει κάποιο παρόμοιο λήμμα στη γλώσσα μας, αντίθετα συναντάμε τη γλωσσική αυτή ρίζα σε ονομασίες ξένων περιοχών. Ακόμη διαφορά Σλαβικά φύλα μετακινήθηκαν προς την Πελοπόννησο τον 7ο και 8ο αιώνα μ.Χ. όπου συγχωνευτηκαν με τους ντόπιους. Πιθανολογείται ότι κάποια ομάδα των λαών αυτών ίσως να έδωσε στο χωριό το συγκεκριμένο όνομα.

Το Βασιλάκι ανευρίσκεται για πρώτη φορά σε κατάστιχα απογραφής του 1461 μ.Χ. που διενήργησαν οι Τούρκοι όταν έγιναν κυρίαρχοι ολόκληρης της Πελοπόννησου. Η ανωτέρω ιστορική μαρτυρία πιστοποιεί ότι το χωριό προϋπήρχε πολύ πριν την έλευση των Τούρκων, οπότε η οίκιση και η ονομασία του χωριού ίσως να έχουν την αφετηρία τους στον 8ο αιώνα π.Χ.

## Οικονομική και κοινωνική κατάσταση
Το χωριό διαθέτει Νηπιαγωγείο, Δημοτικό, Γυμνάσιο και Λύκειο. Οι μαθητές που φοιτούν σ' αυτά τα σχολεία προέρχονται τόσο από το Βασιλάκι και το Υψηλόν όσο και από άλλα χωριά της Ηλείας (Λούβρο, Άσπρα Σπίτια) και της Αρκαδίας (Τριποταμιά, Καπελλίτσα). Οι κάτοικοι ασχολούνται κυρίως με αγροτικές εργασίες και την κτηνοτροφία. Ακόμη άλλοι είναι ελεύθεροι επαγγελματίες, ιδιωτικοί και δημόσιοι υπάλληλοι. Αυτή τη στιγμή στο χωριό υπάρχουν τέσσερα καφενεία, δύο κρεοπωλεία, φαρμακείο, ταχυδρομικό ανταποκριτή, μίνι-μάρκετ, πρατήριο καυσίμων, εργαστήριο κατασκευής ζυμαρικών, ελαιοτριβείο, βουλκανιζατέρ, μαγαζί κατασκευών αλουμινίου και μαγαζί με αγροτικά προϊόντα-φάρμακα.

## Παραπομπές - Πηγές


Κατηγορία:Χωριά της περιφερειακής ενότητας Ηλείας
Αβρούπα

Η **Αβρούπα** είναι ημερήσια εφημερίδα που δημοσιεύεται στην ΤΔΒΚ. Αρχισυντάκτης του εντύπου είναι ο Σενέρ Λεβέντ (Şener Levent). Υποστηρίζει την επανένωση της Κύπρου εμπλέκοντας αριστερές αξίες, και η θέση της χαρακτηρίζεται ως ριζοσπαστικά αριστερή.

## Σύντομο ιστορικό
### Η Αφρίκα και η προεδρία του Ντενκτάς
Η εφημερίδα δημοσιεύθηκε για πρώτη φορά στις 17 Σεπτεμβρίου 1997 με την ονομασία  Αβρούπα (Avrupa) *Ευρώπη* στα Τουρκικά. Η εφημερίδα αντιτέθηκε στις πολιτικές του Ραούφ Ντενκτάς, τότε προέδρου της Βόρειας Κύπρου, καθώς και τον ρόλο που διαδραμάτισε η Τουρκία στο Κυπριακό. Αυτό οδήγησε σε περισσότερες από 100 αγωγές εναντίον της εφημερίδας και προσπάθεια κλεισίματος με κατάσχεση της περιουσίας της. 

Στις 29 Δεκεμβρίου 1999, στην εφημερίδα επιβλήθηκε πρόστιμο ύψους 120 δισεκατομμυρίων τουρκικών λιρών (TL) ως αποτέλεσμα των αγωγών που άσκησε ο Ντενκτάς. Με τους τόκους, τα πρόστιμα ανήλθαν συνολικά σε 200 δισεκατομμύρια TL το 2001. Υποστηρίχθηκε, επίσης, ότι η εφημερίδα δεν κατέβαλε φόρους και ότι μέρος του εξοπλισμού της κατασχέθηκε για αυτόν τον λόγο τον Νοέμβριο του 2001. Στις 12 Δεκεμβρίου 2001, όλα τα περιουσιακά στοιχεία στα γραφεία της εφημερίδας κατασχέθηκαν και όλα τα έσοδα που θα προέκυπταν από πωλήσεις κατασχέθηκαν μέσω της διανέμουσας εταιρείας YAYSAT. Επιπλέον, ο Λεβέντ ισχυρίστηκε ότι ορισμένα μέλη της δημοσιογραφικής του ομάδας «μεταφερθεί σε κάποιο σημείο» και απειλήθηκαν από μια ομάδα που ονομάζεται «Εθνικό Λαϊκό Κίνημα».

### Σχέδιο Ανάν
Στις 6 Νοεμβρίου 2004 το γραφείο της εφημερίδας δέχτηκε επίθεση από πλήθος 60 εθνικιστών λόγω της υποστήριξής της στο πρόσφατα αποτυχημένο σχέδιο Ανάν. Οι διαμαρτυρόμενοι φώναζαν διάφορα συνθήματα και απειλές θανάτου, ενώ έριξαν αυγά, με τα κυριότερα συνθήματα να είναι «μη δοκιμάζεις την υπομονή μας Αφρίκα», «να σπάσουν τα χέρια εκείνων που παρεμποδίζουν τους Τούρκους» και «η μοίρα σας θα είναι χειρότερη από των Ρωμιών».

### Οι τίτλοι για την Αφρίν
Στις 21 Ιανουαρίου 2018, η εφημερίδα κατέληξε σε διαμάχη με την Τουρκία λόγω της κριτικής της για την επιχείρηση στην Αφρίν, με τίτλο «Άλλη μία εισβολή από την Τουρκία». Το άρθρο περιελάμβανε αναφορές και ομοιότητες της επιχείρησης με την τουρκική εισβολή στην Κύπρο. Μετά τις προκλητικές παρατηρήσεις του Ερντογάν για την εφημερίδα, με τη δήλωση «οι συμπατριώτες του στη Βόρεια Κύπρο θα πρέπει να δώσουν την απαραίτητη απάντηση σε αυτό», ένα πλήθος 500 διαδηλωτών βανδάλισε τα γραφεία της εφημερίδας χτυπώντας με αυγά, πέτρες και μπουκάλια νερού. Η αστυνομία παρούσα, παρακολουθούσε το περιστατικό χωρίς να επεμβαίνει. Ο Μουσταφά Ακιντζί (Mustafa Akınci), πρόεδρος της ΤΔΒΚ, καταδίκασε την επίθεση και μετέβη επιτόπου για να ζητήσει πρόσθετη ασφάλεια για την εφημερίδα, δεχόμενος ο ίδιος επίθεση. Το «Μάρτιος για την Ειρήνη και τη Δημοκρατία» οργανώθηκε από την κοινωνία των πολιτών ως απάντηση στην επίθεση. Η Ε.Ε. καταδίκασε την επίθεση κατά της εφημερίδας.

## Δες επίσης
* Συλλαλητήρια Τουρκοκυπρίων του 2011
* Λινοβάμβακοι

## Παραπομπές σημειώσεις


Κατηγορία:Μέσα ενημέρωσης της Τουρκικής Δημοκρατίας της Βόρειας Κύπρου
Παστού

Η **Παστού** είναι μία από τις επίσημες γλώσσες του Αφγανιστάν. Ανήκει στον κλάδο των ανατολικών ιρανικών γλωσσών και χρησιμοποιεί ως σύστημα γραφής μια εκδοχή του περσοαραβικού αλφάβητου. Μιλιέται από πολλούς Αφγανούς ως μητρική γλώσσα στο Αφγανιστάν και σε άλλες χώρες όπου κατοικούν Αφγανοί μετανάστες. Ομιλητές της Παστού υπάρχουν και σε χώρες της ινδικής χερσονήσου.

## Πηγές



## Δείτε επίσης
* Γλώσσα Σάκα

## Εξωτερικοί σύνδεσμοι

Κατηγορία:Γλώσσες του Αφγανιστάν
Κατηγορία:Γλώσσες της Ινδίας
Κατηγορία:Ανατολικές ιρανικές γλώσσες
Μάραθον (Τέξας)

thumb|485px|right|<center>Γενική άποψη του Μάραθον, στο δυτικό Τέξας</center>
Το **Μάραθον** (*Marathon*) είναι χωριό στην Κομητεία Μπριούστερ του Τέξας, στις Ηνωμένες Πολιτείες Αμερικής. Ο πληθυσμός του ήταν 455 κάτοικοι στην απογραφή του 2000 και 430 στην απογραφή του 2010. Είναι ωστόσο ο δεύτερος μεγαλύτερος οικισμός της κομητείας Μπριούστερ.

## Απαρχές
Ο πρώην καπετάνιος Άλμπιον Ε. Σέπαρντ, που είχε εργασθεί ως τοπογράφος μηχανικός για τη σιδηροδρομική γραμμή, αγόρασε γη στην περιοχή τον Μάρτιο του 1882 και ίδρυσε το Ράντσο Άιρον Μάουνταιν στα βόρεια του σημερινού χωριού. Τον Σεπτέμβριο έκανε αίτηση για τη δημιουργία ταχυδρομικού γραφείου, γράφοντας ότι ο τοπικός πληθυσμός ήταν 130 κάτοκοι περίπου και «αυξανόταν ραγδαία». Πράγματι, ένα ταχυδρομείο ιδρύθηκε εκεί στις 13 Φεβρουαρίου 1883. Ο Σέπαρντ ονόμασε την τοποθεσία «Μάραθον», επειδή το έδαφός της τού θύμιζε την πεδιάδα του Μαραθώνα, στην Ελλάδα.

## Γεωγραφία
Το Μάραθον είναι κτισμένο σε υψόμετρο 1.220 ως 1.235 μέτρα πάνω από την επιφάνεια της θάλασσας, σε γεωγραφικές συντεταγμένες πλάτος 30°12΄27΄΄ Β και μήκος 103°14΄36΄΄ Δ. Βρίσκεται στο βόρειο μέρος της κομητείας Μπριούστερ.

Το Γραφείο Απογραφών των ΗΠΑ ταξινομεί το Μάραθον ως «census-designated place» (δηλαδή δεν αποτελεί αυτόνομη διοικητική οντότητα) με έκταση 13,6 τετραγωνικά χιλιόμετρα. Το κλίμα του χωριού είναι ημίξηρο Η ελάχιστη θερμοκρασία που έχει σημειωθεί ποτέ είναι −21 °C, ενώ η μέγιστη 43 °C.

## Δημογραφικά στοιχεία
Σύμφωνα με την απογραφή του 2000, υπήρχαν 198 νοικοκυριά και 126 οικογένειες στο χωριό. Το 82,4% των κατοίκων ήταν λευκοί, το 0,88% Αφροαμερικανοί και το 13,2% ανήκαν σε άλλες φυλές. Το 21,1% του πληθυσμού ήταν ηλικίας κάτω των 18 ετών και το 19,3% άνω των 64. Η διάμεση ηλικία ήταν 46 έτη. Η αναλογία ενηλίκων ανδρών και γυναικών ήταν 100 γυναίκες προς 108,7 άνδρες.

Το διάμεσο οικογενειακό ετήσιο εισόδημα ήταν 27.500 δολάρια, ενώ το κατά κεφαλή 17.884 δολάρια. Το 13,2% των οικογενειών και το 23,2% του πληθυσμού ζούσαν κάτω από το όριο της φτώχειας.

## Αξιοθέατα
thumb|left|Το Ξενοδοχείο Gage
Το Gage Hotel, που κτίστηκε το 1927 από τον αρχιτέκτονα Χένρυ Τροστ, είναι διατηρητέο ξενοδοχείο 45 δωματίων. Στο χωριό γυρίστηκαν σκηνές της ταινίας *[[Παρίσι, Τέξας]]* (1984) του σκηνοθέτη Βιμ Βέντερς, καθώς και της ταινίας *[[Φαντάνγκο]]* (1985) με τον Κέβιν Κόστνερ.

## Σεισμός
Στις 14 Απριλίου 1995 ένας σεισμός με μέγεθος 5,7 βαθμών Ρίχτερ συνέβη με επίκεντρο κοντά στο Μάραθον. Αυτός είναι μέχρι σήμερα (2008) ο δεύτερος μεγαλύτερος σεισμός στην ιστορία του Τέξας.

## Παραπομπές


## Εξωτερικοί σύνδεσμοι

* Επίσημος ιστότοπος
* Το χωριό στο ''Handbook of Texas'' της Texas State Historical Association

Μαραθον
Χριστιάνα Ερωτοκρίτου

Η **Χριστιάνα Ερωτοκρίτου** (Λευκωσία, 14 Μαΐου 1973) είναι Ελληνοκύπρια πολιτικός. Από το 2016 είναι βουλευτής στην Εκλογική Περιφέρεια Λευκωσίας εκλεγμένη με το ΔΗΚΟ.

## Βιογραφικά στοιχεία
Η Χριστιάνα Ερωτοκρίτου γεννήθηκε στη Λευκωσία στις 14 Μαΐου 1973. Ομιλεί, πέρα από την ελληνική, την αγγλική γλώσσα. Νομικά (LL.B.) στο Πανεπιστήμιο του Γουλβερχάμπτον στο Ηνωμένο Βασίλειο και Barrister-at-Law στο Lincoln’s Inn στο Λονδίνο. Εργάζεται ως δικηγόρος.

Είναι νυμφευμένη με τον Μάριο Αβραάμ και έχει ένα υιό και μία κόρη.

## Πολιτική διαδρομή
Την περίοδο 2002-2004 διετέλεσε μέλος της Γραμματείας της Νεολαίας του Δημοκρατικού Κόμματος (ΝΕΔΗΚ). Από το 2004 είναι μέλος του Εκτελετστικού Γραφείου του ΔΗΚΟ. Από τον Δεκέμβριο 2013 έως τον Μάιο 2016 ήταν μέλος της Γραμματείας του ΔΗΚΟ. Από τον Ιανουάριο του 2014 έως τον Μάιο του 2016 ήταν εκπρόσωπος τύπου του ΔΗΚΟ. Από τον Ιούνιο του 2018 είναι αναπληρώτρια πρόεδρος του ΔΗΚΟ.

Στις βουλευτικές εκλογές του 2016 εκλέχθηκε βουλευτής στην Εκλογική Περιφέρεια Λευκωσίας με το ΔΗΚΟ για την ΙΑ΄ Κοινοβουλευτική Περίοδο.

Ως βουλευτής, διετέλεσε κοινοβουλευτική εκπρόσωπος του ΔΗΚΟ (Ιούνιος 2016-Οκτώβριος 2018). Είναι μέλος της Επιτροπής Επιλογής, μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Κοινοβουλευτικής Επιτροπής Νομικών, της Ad Hoc Κοινοβουλευτικής Επιτροπής για την Τήρηση του Κανονισμού της Βουλής και αναπληρωματικό μέλος της Ειδικής Κοινοβουλευτικής Επιτροπής για το Πόθεν Έσχες. Επιπρόσθετα, είναι αναπληρωματικό μέλος της αντιπροσωπίας της Βουλής στην Κοινοβουλευτική Συνέλευση του Συμβουλίου της Ευρώπης.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
* 
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Αγία Φύλα

Η **Αγία Φύλα** (ή **Αγία Φύλαξη**, ή **Αγία Φύλαξις**) είναι συνοικία του Δήμου Λεμεσού. Έως το 1977 αποτελούσε ξεχωριστή κοινότητα. Το 1977 ενσωματώθηκε στον Δήμο Λεμεσού και από τότε αποτελεί μία από τις συνοικίες του. 

## Τοποθεσία
Στα νότια συνορεύει με τις συνοικίες Αγίου Γεωργίου, Αποστόλων Πέτρου και Παύλου και Καψάλου, στα δυτικά με τη συνοικία Παναγίας Ευαγγελίστριας Λεμεσού, με τα Πάνω Πολεμίδια και με τα Κάτω Πολεμίδια (συνοικία Παναγίας Ευαγγελίστριας Πολεμιδιών), στα βόρεια με την Παλώδια, στα βορειοανατολικά με τη Φασούλα και στα ανατολικά με τη Μέσα Γειτονιά (συνοικία Πάνθεα).

## Ιστορία
Το 1977 η Αγία Φύλα ενσωματώθηκε στον Δήμο Λεμεσού.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Αγίας Φύλας παρουσίασε μεγάλη αύξηση τις τελευταίες δεκαετίες. Στην απογραφή του 1982 ο πληθυσμός παρουσιάζεται πολύ μειωμένος, πιθανότατα στην απογραφή θα θεωρήθηκε ως Αγία Φύλα μικρότερη διοικητική έκταση από ό,τι στην απογραφή του 1976. Ο πίνακας που ακολουθεί παρουσιάζει τον πληθυσμό της Αγίας Φύλας όπως καταγράφηκε στις απογραφές που έγιναν στην Κύπρο.





## Χάρτης περιοχής




## Παραπομπές


## Πηγές

*

Κατηγορία:Συνοικίες Δήμου Λεμεσού
Κοτρώνι Πάτρας

Το **Κοτρώνι** είναι συνοικία της Πάτρας.

Βρίσκεται στο βόρειο τμήμα της πόλης σε ομαλή εδαφική έκταση με μικρή ελαφριά κλίση προς τα ανατολικά. Γειτνιάζει με τις συνοικίες Αγυιά, Αμπελόκηποι, Προάστιο (Μποζαΐτικα) και Συχαινά, ενώ απέχει περίπου 5 χιλιόμετρα από το κέντρο της πόλης.

Στη συνοικία υπάρχει η «Πλατεία Ελλήνων Λογοτεχνών», χώρος περιστοιχισμένος από πεζοδρόμιο, με πράσινο, όπως δέντρα και ανθοφόρους θάμνους, παιδική χαρά, παγκάκια και φωτισμό. Στην περιοχή δραστηριοποιείται πολιτιστικός σύλλογος με την επωνυμία «Το Κοτρώνι».

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Κατηγορία:Συνοικίες της Πάτρας
Μεγάλο Λιβάδι Λέρου

Το **Μεγάλο Λιβάδι** ή **Μεγάλο Λιάδι** είναι βραχονησίδα στα Δωδεκάνησα, η οποία βρίσκεται δυτικά της Λέρου, δυτικά της Καλύμνου και  ανατολικά της Αμοργού, κοντά στη νησίδα Κίναρος. Μαζί με τη νοτιότερη και μικρότερη βραχονησίδα Μικρό Λιβάδι ή Μικρό Λιάδι ή Πλάκα αναφέρονται ως Λιάδια. Έχει κηρυχθεί ως Ζώνη Ειδικής Προστασίας για τα είδη: Μαυροπετρίτης (*Falco eleonorae)* και Αιγαιόγλαρος (*Larus audouinii)* από το Ευρωπαϊκό Οικολογικό Δίκτυο NATURA 2000.Σύμφωνα με την απογραφή του 2011 δεν κατοικείται και σύμφωνα με το σχέδιο Καλλικράτης υπάγεται στο Δήμο Λέρου. Ως οικισμός αναγνωρίστηκε το 2001.

## Παραπομπές


Κατηγορία:Βραχονησίδες της Λέρου
Μιχάλης Διακομιχάλης

Ο **Μιχάλης Διακομιχάλης** (Νίσυρος, 04 Νοεμβρίου 1959) είναι οικονομολόγος με ειδίκευση στα ζητήματα που αφορούν τον τουρισμό.  

Έχει σπουδές στα πανεπιστήμια City University of New York & State University of New York και στο Πανεπιστήμιο Αιγαίου. Είναι διδάκτωρ στη Οικονομική του Τουρισμού και την Λογιστική Εθνικών Λογαριασμών. Είναι Καθηγητής στο Τμήμα Οικονομικών Επιστημών του Διεθνούς Πανεπιστημίου Ελλάδος από το 2023, ενώ ήταν Καθηγητής του Τμήματος Λογιστικής και Χρηματοοικονομικής του Πανεπιστημίου Ιωαννίνων, με Γνωστικό Αντικείμενο τη "Λογιστική του Εθνικολογιστικού Συστήματος και Ειδικές Λογιστικές", καθώς και ιδρυτής και πρώτος διευθυντής του Προγράμματος Μεταπτυχιακών Σπουδών στη Λογιστική-Χρηματοοικονομική και Διοικητική επιστήμη. Διετέλεσε επισκέπτης καθηγητής στο Πανεπιστήμιο Parthenope της Νάπολη το 2018 και διδάσκει στο πρόγραμμα ΔΕΟ του Ελληνικού Ανοικτού Πανεπιστημίου ενώ  επιβλέπει διπλωματικές διατριβές στα προγράμματα ΔΤΕ, ΤΡΑ και ΜΒΑ. Έχει περί τις 150 δημοσιεύσεις σε επιστημονικά περιοδικά, σε πρακτικά συνεδρίων και σε έντυπα και ηλεκτρονικά μέσα, καθώς και πλήθος αναφορών στο έργο του.   

Στον Οδήγό με θέμα "*Η μέτρηση της απασχόλησης στις τουριστικές βιομηχανίες - Οδηγός με βέλτιστες πρακτικές*"  που εκδίδεται από τα ***Ηνωμένα Έθνη – Παγκόσμιο Οργανισμό Τουρισμού''','' σε συνεργασία με το ***Διεθνή Οργανισμό Εργασίας*', -*στη σελίδα Acknowledgments*,* αποδίδονται ευχαριστίες στον Μιχάλη Διακομιχάλη*,* για τα «ουσιώδη στοιχεία που του ζητήθηκαν και τις περιεκτικές και εμπνευσμένες συμβουλές που παραχώρησε κατά την προετοιμασία αυτού του έργου».  

Είναι συγγραφέας (μόνος ή με άλλους) των παρακάτω επιστημονικών βιβλίων, ορισμένα εκ των οποίων διδάσκονται σε ελληνικά πανεπιστήμια:

# *ΕΛΕΓΚΤΙΚΗ Θεωρία και Ασκήσεις με τις Λύσεις τους (2003),* (ψηφιοποιημένο σε CD-ROM)
#*Ο Θαλάσσιος Τουρισμός και οι οικονομικές επιδράσεις του (2009)* 
# *Σύστημα Εθνικής Λογιστικής (2012)* 
# *Ειδικές-Κλαδικές Λογιστικές (2013)* 
# *Δορυφόρος Λογαριασμός Τουρισμού: Η Εθνική Λογιστική του Τουρισμού και μία εμπειρική εφαρμογή στην Ελλάδα. (2012)*
#*Αιτίες φοροδιαφυγής και φοροαποφυγής στην Ελλάδα: Έρευνα σε Εφοριακούς, Επιχειρηματίες και Λογιστές. (2019)*
#*Λογιστική του Τουρισμού με ΕΓΛΣ και ΕΛΠ. (2020)*
#*FINANCIAL AND QUANTITATIVE ISSUES IN TOURISM: Evidence from Greece.* E-book library online. (2020)
#*Banking Sector, Non-Performing Loans, Financial Crisis: Evidence from Greece (2022)* 
#*Administration or Finance Positions vs Teaching. Seeking Work Satisfaction and Professional Development (2022)* 
#*Χρηματοοικονομική Ανάλυση (Finance) με Εφαρμογές στον Τουρισμό και  τη Ναυτιλία (2023)*
#*Ναυτιλιακή Λογιστική με το ΕΓΛΣ και τα ΕΛΠ, και Χρηματοοικονομική (2024)*

Έχει εκδώσει επίσης τα παρακάτω έργα:       

# *Σκιρτήματα* (1989) Ποιήματα
# *Το νισύρικο πέλαγος* (2001) Ποιήματα και πεζά
#*Μεσοπέλαγα του νου* (2021) Ποιήματα
# *"Παρακαλούσα το θάνατο - Το ημερολόγιο του αιχμαλώτου Stalag IVF 2371"*. (2012), Μαρτυρία από τον 2ο Παγκόσμιο Πόλεμο.
# *Επέζησα από τη ναζιστική κόλαση, (2024)* 
# Ειμαρμένη: Μια Τριλογία (Ο Βατσιμάνης, ο Φαροφύλακας, ο Αυτοδημιούργητος) (2024)

Κατηγορία:Έλληνες οικονομολόγοι
Πανίκος Λεωνίδου

Ο **Πανίκος (Παναγιώτης) Λεωνίδου** (Πάχνα Λεμεσού, 15 Ιουνίου 1959) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λεμεσού εκλεγμένος με το ΔΗΚΟ.

## Βιογραφικά στοιχεία
Ο Πανίκος Λεωνίδου γεννήθηκε στην Πάχνα στις 15 Σεπτεμβρίου 1959. Ομιλεί πέρα από την ελληνική και την αγγλική γλώσσα. Σπούδασε δημόσια διοίκηση και πολιτικές επιστήμες στο Εθνικό και Καποδιστριακό Πανεπιστήμιο Αθηνών και νομικά στο ίδιο πανεπιστήμιο. Στη συνέχεια ακολούθησε σπουδές στον ελληνικό πολιτισμό στο Ανοικτό Πανεπιστήμιο Κύπρου. Εργάζεται ως δικηγόρος.

Είναι νυμφευμένος με την Ελένη Παπαϊωάννου και έχει δύο υιούς και μία κόρη.

## Πολιτική διαδρομή
Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Λεμεσού με το ΔΗΚΟ, θέση στην οποία επανεκλέχθηκε στις Δημοτικές εκλογές του 1996. Την περίοδο 1991-2000 ήταν μέλος του διοικητικού συμβουλίου του Συμβουλίου Αποχετεύσεων Λεμεσού-Αμαθούντας (ΣΑΛΑ). Την περίοδο 2003-2011 ήταν μέλος του διοικητικού συμβουλίου της Αρχής Λιμένων Κύπρου. Την περίοδο 2011-2016 ήταν αντιπρόεδρος του διοικητικού συμβουλίου του Τεχνολογικού Πανεπιστημίου Κύπρου.

Είναι μέλος του διοικητικού συμβουλίου της Εταιρείας Θεατρικής Ανάπτυξης Λεμεσού (ΕΘΑΛ) και πρόεδρος του Παγκύπριου Συνδέσμου Δημόσιας Διοίκησης και Πολιτικών Επιστημών. Από τον Φεβρουάριου του 2014 είναι πρόεδρος της Επαρχιακής Επιτροπής ΔΗΚΟ Λεμεσού, μέλος του Εκτελεστικού Γραφείου του ΔΗΚΟ και μέλος της Κεντρικής Επιτροπής του ΔΗΚΟ.

Στις βουλευτικές εκλογές του 2016 εκλέχτηκε βουλευτής στην Εκλογική Περιφέρεια Λεμεσού με το ΔΗΚΟ για την ΙΑ΄ Κοινοβουλευτική Περίοδο.

Ως βουλευτής, είναι μέλος της Κοινοβουλευτικής Επιτροπής Εσωτερικών, της Κοινοβουλευτικής Επιτροπής Νομικών και της Κοινοβουλευτικής Επιτροπής Παιδείας και Πολιτισμού. Από τον Οκτώβριο του 2018 είναι κοινοβουλευτικός εκπρόσωπος του ΔΗΚΟ από τον Οκτώβριο του 2018.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Βασίλειος Απόκαυκος

Ο **Βασίλειος Απόκαυκος** ή Απόκαυχος (άκμασε 996-1014) ήταν κυβερνήτης της Πελοποννήσου περί το έτος 1000 της Βυζαντινής Αυτοκρατορίας. 

## Βιογραφία
Αναφέρεται κυρίως στην "αγιογραφία" του Αγ. Νίκωνος του *Μετανοείτε*. Μάλλον καταγόταν από την Πελοπόννησο και είναι το πρώτο καταγεγραμμένο μέλος της Οικογένειας Απόκαυκου, της οποίας τα πιο γνωστά μέλη δραστηριοποιήθηκαν στους επόμενους αιώνες. Με βάση τα σχόλια του Μιχαήλ επισκόπου Δεαβόλεως στην ιστορία του Ιωάννου Σκυλίτζη, είναι δυνατό να ήταν μέλος της Οικογένειας Αποκάπη και οι δύο Οικογένειες να είναι ταυτόσημες.

Κατά την αγιογραφία του Αγ. Νίκωνος το 996 ήταν πραίτωρ (πολιτικός κυβερνήτης υπό τον στρατηγό) του θέματος της Πελοποννήσου στην Κόρινθο, όταν κλήθηκε να αναλάβει τη φρούρηση του Ισθμού, ώστε να εμποδίσει τον Σαμουήλ της Βουλγαρίας, που είχε εισβάλει στην Ελλάδα, από το να εισβάλει στην Πελοπόννησο. Τότε ο Βασίλειος κατελήφθη από μεγάλο φόβο και έστειλε να καλέσουν τον Νίκωνα, που τον θεράπευσε από αυτό. Λίγο καιρό μετά τον θάνατο του Νίκωνα, το έτος 1000 ο Βασίλειος προήχθη σε στρατηγό του θέματος και επισκέφθηκε τον τάφο του Αγίου, όπου προσευχήθηκε. Οι δύο από τους γιους του, ο Γρηγοράς και ένας που μας είναι ανώνυμος, αιχμαλωτίστηκαν σε άγνωστο σημείο από τους Βουλγάρους και ελευθερώθηκαν το 1014 από τον Βασίλειο Β΄ Μακεδόνων τον *Βουλγαροκτόνο*.

## Αναφορές


## Πηγές
* Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.

ΚΑτηγορία:Βυζαντινοί του 11ου αιώνα
Βασίλειος
Κατηγορία:Κυβερνήτες του Θέματος Πελοποννήσου
Αλέξιος Χάρων

O **Αλέξιος Χάρων** (άκμασε αρχές του 11ου αι.) ήταν ένας αξιωματούχος της Ρωμανίας στη Νότιο Ιταλία και ο πάππος του Αλεξίου Α΄ Κομνηνού Αυτοκράτορα των Ρωμαίων (1081-1118).

## Βιογραφία
Λίγα μας είναι γνωστά για τη ζωή του. Οι μόνες αναφορές σε αυτόν προέρχονται από την *Ιστορία* του Νικηφόρου Βρυεννίου του *νεοτέρου*, συζύγου της δισεγγονής του Άννας Κομνηνής. Ο Βρυέννιος αναφέρει ότι το "Χάρων" ήταν παρωνύμιο, που του δόθηκε από τους στρατιώτες του για τη γενναιότητά του, καθώς πήγαινε πολλούς εχθρούς στον Άδη. Πάντως το όνομα αυτό απαντάται και ως πραγματικό επώνυμο.

Για τη σταδιοδρομία του ο Βρυέννιος αναφέρει πως "διαχειριζόταν τις υποθέσεις του Αυτοκράτορα" στις επαρχίες της Νότιας Ιταλίας (Κατεπανάτο της Ιταλίας) σε κάποιο διάστημα του α΄ ημίσεως του 11ου αιώνα. Το ακριβές λειτούργημα που είχε ο Αλέξιος δεν είναι γνωστό και έχει προταθεί να ήταν ο Κατεπάνω της Ιταλίας· πάντως το όνομά του δεν εμφανίζεται σε άλλη πηγή. Ο ιστορικός της Ιταλίας για εκείνη την εποχή Βέρα φον Φάλκενχαουζεν προτείνει, ότι ίσως ήταν ταυτόσημος με τον Αλέξιο Ξιφία, που ήταν Κατεπάνω το 1006/07, αλλά ο Ξιφίας απεβίωσε το 1007 και η κόρη του Χάροντος, η Άννα, γεννήθηκε μεταξύ 1020 και 1030.

## Οικογένεια
Νυμφεύτηκε μία από την Οικογένεια Δαλασσηνού και είχε τέκνα:
* Άννα 1025-1105, παντρεύτηκε τον Ιωάννη Κομνηνό κουροπαλάτη και δομέστικο των Σχολών (Αρχηγό του Στρατού).

## Αναφορές


Κατηγορία:Βυζαντινοί του 11ου αιώνα
Νικηφόρος Κατακαλών

O **Νικηφόρος Κατακαλών** (απεβ. πριν το 1130) ήταν Βυζαντινός αριστοκράτης, σύζυγος της Μαρίας Κομνηνής, κόρης του Βυζαντινού αυτοκράτορα Αλεξίου Α΄.

## Βιογραφία
Ήταν γιος του Κωνσταντίνου Ευφορβηνού Κατακαλών, ενός από τους πιο έμπιστους αξιωματικούς του Αλεξίου Α΄. Ως δείγμα της εκτίμησης του Αυτοκράτορα προς τον Κωνσταντίνο, ο Νικηφόρος νυμφεύτηκε τη Μαρία την πορφυρογέννητη, δεύτερη κόρη του Κομνηνού και του απονεμήθηκε ο τίτλος του *πανυπερσεβαστού*. Από την *Αλεξιάδα* της Άννας Κομνηνής (πρώτης κόρης του Αλεξίου Α΄) μαθαίνουμε ότι συμμετείχε σε μάχη εναντίον των Κουμάνων το 1095, μαζί με τον πατέρα του, όπου ο Νικηφόρος διακρίθηκε για τη γενναιότητά του. Το 1130 έχει καταγραφεί ως ήδη αποβιώσας· δεν ξέρουμε πότε ακριβώς έγινε αυτό.

## Οικογένεια
Νυμφεύτηκε τη Μαρία Κομνηνή, κόρη του Αυτοκράτορα Αλεξίου Α΄ και είχε τέκνα:
* Αλέξιος.
* Ανδρόνικος, κυβερνήτης της Κιλικίας το 1162.
* Ιωάννης.

## Παραπομπές


## Πηγές
* Kazhdan, Alexander, ed. (1991). The Oxford Dictionary of Byzantium. Oxford and New York: Oxford University Press. ISBN 0-19-504652-8.
* Skoulatos, Basile (1980). Les personnages byzantins de l'Alexiade: Analyse prosopographique et synthèse [The Byzantine Personalities of the Alexiad: Prosopographical Analysis and Synthesis] (in French). Louvain-la-Neuve: Nauwelaerts.

Κατηγορία:Βυζαντινοί του 12ου αιώνα